8.pielikums

                                                   atklātā konkursā “Regulārie transporta pakalpojumi Smiltenes novada Palsas pamatskolas vajadzībām”, 

 ID Nr. SNP/2026/52/AK

LĪGUMA PROJEKTS

Līgums Nr. SNP – PP – PA/RT/__-____
par transporta pakalpojumu
Smiltenē, 


Līguma sagatavošanas datums:
Līguma parakstīšanas datums ir 

pēdējā pievienotā droša elektroniskā paraksta 

un tā laika zīmoga pievienošanas datums

Smiltenes novada pašvaldība, nodokļu maksātāja reģistrācijas numurs: 90009067337, juridiskā adrese: Dārza iela 3, Smiltene, Smiltenes novads, LV-4729, kuru pārstāv pašvaldības iestāde “Smiltenes novada Centrālā administrācija”, reģistrācijas Nr. 50900037271,  kuras vārdā uz 2023.gada 28.jūnija saistošo noteikumu Nr.14/23 „Smiltenes novada pašvaldības nolikums” 43.2. apakšpunkta pamata rīkojas _______________ (turpmāk tekstā– Pasūtītājs), 
Palsas pamatskola, reģistrācijas numurs: 90000070492, juridiskā adrese: “Speciālā internātskola”, Palsmane, Palsmanes pagasts, Smiltenes novads, LV-4724, tās _________________ ________________ personā, kas rīkojas pamatojoties uz iestādes nolikuma pamata (turpmāk – Saņēmējs) no vienas puses, 
un

______________________, ________ reģistrācijas numurs:  _____________, juridiskā adrese: ___________________, tā ___________________ personā, kas rīkojas, pamatojoties uz _____________ (turpmāk – Pārvadātājs), no otras puses, 

katrs atsevišķi – Puse, kopā – Puses, 
ņemot vērā Pasūtītāja rīkotā atklātā konkursa “Regulārie transporta pakalpojumi Smiltenes novada Palsas pamatskolas vajadzībām” (iepirkuma identifikācijas Nr. SNP/2026/52/AK), turpmāk – Iepirkums, rezultātu Iepirkuma ___. daļā(-ās), Pārvadātāja 202___.gada ___.____________ piedāvājumu Iepirkumam, turpmāk tekstā – Piedāvājums, Smiltenes novada pašvaldības Publisko iepirkumu komisijas 202__.gada ___. ________ pieņemto lēmumu Nr. ___/SNP/2026/52/AK, noslēdz šādu pakalpojuma līgumu (turpmāk – Līgums):
1.
Līguma priekšmets
1.1.
Pasūtītājs uzdod un Pārvadātājs apņemas sniegt transporta pakalpojumus un skolēnu pārvadāšanu ar autobusu līdz 19 sēdvietām pasažieriem Smiltenes novada Palsas pamatskolas vajadzībām, turpmāk – Pakalpojums, atbilstoši Tehniskās specifikācijas prasībām (1. pielikums), Pārvadātāja Piedāvājumam (2. pielikums) un Pasūtītāja pārstāvja norādījumiem.

1.2.
Līguma 1.1. punktā noteikto Pakalpojumu Pārvadātājs sniedz ar autobusu, kas norādīts Pārvadātāja Piedāvājumā.

2. Līguma cena un norēķinu kārtība
2.1. Par Līguma 1.1. punktā minētā pakalpojuma sniegšanu Pasūtītājs veic Pārvadātājam samaksu saskaņā ar Pārvadātāja Piedāvājuma finanšu piedāvājumu noteikto cenu. 
2.2. Maksimālā samaksa Līguma darbības laikā par pakalpojuma sniegšanu, ko Pasūtītājs samaksā Pārvadātājam nedrīkst pārsniegt 41 000,00 euro (trīsdesmit seši tūkstoši euro un 00 centi).
2.3. Pasūtītājam Līguma darbības laikā ir tiesības neizmantot visu Līguma kopējo summu.
2.4. Visus rēķinu, atbilstoši Grāmatvedības likuma  1. panta pirmās daļas 9. punktam, Pārvadātājs sagatavo un iesniedz Pasūtītājam, kas noformēti kā strukturēts elektronisks rēķins. Strukturēto elektronisko rēķinu Pārvadātājs nosūta Pasūtītājam e-adresē vai e-pastā: erekini@smiltenesnovads.lv. Strukturētajā e-rēķinā norādīto summu Pasūtītājs samaksā uz Pārvadātāja kredītiestādes kontu šajā Līgumā noteiktajā termiņā.

2.5. Pasūtītājs veic Pārvadātājam samaksu par katru mēnesi faktiski sniegtajiem pakalpojumiem, 30 (trīsdesmit) dienu laikā pēc izrakstītā rēķina/pavadzīmes saņemšanas. Rēķinam/pavadzīmei klāt tiek pievienota maršruta lapa (parakstīta starp autobusa vadītāju un kolektīva vadītāju vai grupas vecāko).

2.6. Izrakstot rēķinu, tiek piemērota pievienotās vērtības nodokļa likme spēkā esošajos normatīvajos aktos noteiktajā kārtībā un apmērā. Pārvadātājs rēķinā norāda:
2.6.1. tiem jābūt adresētiem Smiltenes novada pašvaldībai;

2.6.2. šī Līguma numuru;

2.6.3. visos rēķinos ir jābūt norādītiem šādiem Pasūtītāja  norēķinu rekvizītiem:

	Saņēmējs
	Palsas pamatskola

	Pasūtītājs
	Smiltenes novada pašvaldība

	PVN maksātāja Nr.
	LV 90009067337

	Juridiskā adrese
	Dārza iela 3, Smiltene, Smiltenes novads, LV 4729

	
	

	Kods
	


	Konta Nr.
	


2.7. Par samaksas dienu tiek uzskatīta tā diena, kad Pasūtītājs ir veicis pārskaitījumu uz Pārvadātāja norādīto norēķinu kontu.

2.8. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm, tad nodokļu apmērs tiek pārrēķināts un rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

3. Pakalpojuma izpildes termiņš
3.1. Pakalpojuma izpildes termiņš – 12 (divpadsmit) mēneši (no 2026.gada 1.septembra līdz 2027.gada 31.augustam). 

3.2. Pakalpojums tiek sniegts Saņēmēja pārstāvja norādītajā laikā.
4.  Pārvadātāja pienākumi un tiesības  

4.1. Pārvadātājs apņemas veikt Līguma 1.1. punktā minēto pakalpojumu saskaņā ar spēkā esošajiem pasažieru pārvadājumus regulējošajiem normatīvajiem aktiem, ievērojot Tehniskajā specifikācijā noteiktās prasības un Saņēmēja pārstāvja prasības. 

4.2. Pārvadātājs apņemas savlaicīgi piegādāt transportu paredzētajā vietā, izbraukt paredzētājā laikā, kā arī nodrošināt savlaicīgu nokļūšanu uz pasākuma vietām Pasūtītāja noteiktā laikā.

4.3. Pārvadātājs apņemas nodrošināt sniegto pakalpojumu (nobraukto kilometru un gaidīšanas stundu) precīzu uzskaiti.

4.4. Pārvadātājs garantē, ka transporta līdzeklis, ar ko tiek veikts pārvadājums, ir labā tehniskā stāvoklī, visu salona iekārtu un aparatūras darbība atbilst kvalitātes prasībām, to vada kvalificēts vadītājs, un pakalpojuma veikšanai ir noformēti visi normatīvajos aktos noteiktie nepieciešamie dokumenti un tiek nodrošinātas Tehniskajā specifikācijā noteiktās prasības.   

4.5. Pārvadātājs ir atbildīgs par ceļu satiksmes noteikumu un citu attiecīgo normatīvo aktu ievērošanu pakalpojuma veikšanas laikā.

4.6. Pārvadātājs apņemas pakalpojuma izpildes laikā nodrošināt normālu un drošu transporta līdzekļa darbu. Transporta līdzekļa bojājuma gadījumā, kas nav radušies Pasūtītāja un/vai Saņēmēja vainas dēļ, Pārvadātājs apņemas segt visus ar to saistītos zaudējumus, kā arī nepieciešamības gadījumā nodrošināt pārvadājuma veikšanu ar līdzvērtīgu transporta līdzekli.

4.7. Pārvadātājam nav tiesību vienpusēji mainīt ar Saņēmēja pārstāvi saskaņoto pārvietošanās maršrutu, kā arī atteikt braucienu kādā no saskaņotajiem maršruta posmiem, izņemot gadījumu, kad aizliegums saistīts ar ceļu satiksmes noteikumu prasībām.

4.8. Pārvadātājam ir tiesības iepazīstināt pasažierus ar Pārvadātāja iekšējās kārtības noteikumiem transporta līdzeklī, kā arī aizrādīt pasažieriem vai Saņēmēja pārstāvim par to neievērošanu.

4.9. Pārvadātājs nodrošina un apmaksā transporta līdzekļa remontu un/vai tehniskās apkopes izdevumus, ja tie nav radušies Saņēmēja vainas dēļ, kā arī sedz visus zaudējumus, kas radušies Pasūtītājam un/vai Saņēmējam Pārvadātāja vainas vai nokavējuma dēļ.

4.10. Pārvadātājs pārvadājuma laikā ir atbildīgs par pasažieru drošību, kā arī par pasažieru bagāžas drošību.

4.11. Pārvadātājs ir atbildīgs Saņēmējam par sniegto pakalpojuma izpildes termiņiem un kvalitāti.

4.12. Ja pakalpojuma sniegšanas laikā Pārvadātājam ir radušies fiziski šķēršļi vai citi apstākļi, kurus tas nevarēja iepriekš paredzēt, Pārvadātājam nekavējoties par tiem jāziņo Saņēmējam, un Puses savstarpēji vienojas par pakalpojuma izpildes nodrošināšanu. 
4.13. Pārvadātājam jānodrošina, lai Līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pasūtītājam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču un pakalpojumu izcelsmi. Pārvadātājs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Līguma pārkāpumu.
4.14. Pārvadātājs visā līguma darbības laikā nodrošina, ka uz to nav attiecināma Krievijas iesaiste, kas pārsniedz ierobežojumus, kas noteikti 2014. gada 31. jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k pantā (ar grozījumiem, kas veikti ar 2022. gada 8. aprīļa Padomes Regulu (ES) Nr. 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un turpmākiem grozījumiem), kā arī nekavējoties, bet ne vēlāk kā vienas darbdienas laikā rakstveidā informē Pasūtītāju, ja uz to kļūst attiecināms kāds no minētajiem ierobežojumiem.
4.15. Ja Pasūtītājs konstatē, ka līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces un pakalpojumi, Pasūtītājs ir tiesīgs neveikt samaksu par konkrēto pakalpojumu. Šādā gadījumā Pārvadātājs nav tiesīgs lūgt Pasūtītājam segt jebkādus Pārvadātājam radušos zaudējumus. Gadījumā, ja Pasūtītājs konstatē, ka šādas preces vai pakalpojumi ir izmantoti pakalpojumam, kuri jau ir apmaksāti, Pasūtītājam ir tiesības pieprasīt atmaksāt samaksāto summu vai to atskaitīt no Pārvadātājam paredzētā jebkura maksājuma.
5.  Pasūtītāja un Saņēmēja pienākumi un tiesības  

5.1. Saņēmējs apņemas pirms pakalpojuma uzsākšanas nodrošināt Pārvadātāju ar visu pakalpojuma sniegšanai nepieciešamo informāciju un dokumentāciju, kas ir atkarīga no Saņēmēja, kā arī iesniegt Pārvadātājam informāciju par maršrutu (izbraukšanas laiks, izbraukšanas vieta un galamērķis, citi apstākļi) elektroniski uz Pārvadātāja kontaktpersonas  e-pasta adresi ne vēlāk kā 5 (piecas) darba dienas pirms plānotā brauciena.

5.2. Pasūtītājs apņemas veikt Pārvadātājam samaksu par sniegtajiem pakalpojumiem Līguma                   2. nodaļā noteiktajā apmērā un kārtībā.

5.3. Saņēmējs apņemas nodrošināt, lai pakalpojuma sniegšanas laikā Pārvadātājam būtu pieejams Saņēmēja pārstāvis, kuram ir tiesības risināt pakalpojuma sniegšanas gaitā radušos jautājumus.

5.4. Saņēmējs apņemas transporta līdzekļa kustības laikā, kā arī transporta līdzekļa piespiedu apstāšanās gadījumos, ja tas saistīts ar ceļu satiksmes un pasažieru drošību, ievērot Pārvadātāja transporta līdzekļa vadītāja norādījumus.

5.5. Saņēmējs ir tiesīgs pakalpojuma sniegšanas laikā mainīt brauciena maršrutu, savlaicīgi saskaņojot to ar Pārvadātāja pārstāvi.
6. Pušu atbildība 

6.1. Puses ir savstarpēji atbildīgi par otrai Pusei nodarītajiem zaudējumiem, ja tie radušies Puses vai tā darbinieku, kā arī Puses Līguma izpildē iesaistīto trešo personu darbības rezultātā.
6.2. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos zaudējumus.

6.3. Ja Pārvadātājs atsakās no Līguma izpildes vai Līgums tiek izbeigts Pārvadātāja vainas dēļ, Pasūtītājam ir tiesības piemērot Pārvadātājam līgumsodu par Līguma neizpildi 1000,00 euro (viens tūkstotis euro un 00 centi) apmērā.   
6.4. Ja Pārvadātājs nenodrošina transporta līdzekļa pieejamību noteiktā laikā, kā rezultātā Pasūtītājam vai Saņēmējam tiek nodarīts kaitējums (piemēram, tiek nokavēts pasākuma sākums), vai neizpilda pakalpojumu pilnībā, Pārvadātājs par katru pārkāpumu maksā Pasūtītājam līgumsodu 50,00 euro (piecdesmit euro un 00 centi) apmērā. 

6.5. Ja Pasūtītājs neveic Pārvadātājam samaksu Līgumā noteiktajā termiņā, Pārvadātājam ir tiesības piemērot Pasūtītājam līgumsodu 0,1 % (nulle, komats, viens procents) apmērā par katru nokavēto dienu no nokavētā maksājuma summas, bet ne vairāk kā 10 % (desmit procenti) apmērā no nokavētā maksājuma summas.
6.6. Pasūtītājam, veicot Pārvadātājam Līgumā noteiktos maksājumus, ir tiesības ieturēt no tiem līgumsodus, kas Pārvadātājam piemēroti un aprēķināti saskaņā ar Līgumu.  
6.7. Līgumsoda samaksa vai zaudējumu atlīdzināšana neatbrīvo Puses no to Līguma saistību izpildīšanas pienākuma.

7.  Apakšuzņēmēju un personāla nomaiņas un jaunu apakšuzņēmēju piesaistes kārtība
7.1. Līguma izpildē Pārvadātāja iesaistītā Piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62. pantu. 
7.2. Pārvadātājs nav tiesīgs bez saskaņošanas ar Pasūtītāju veikt Pārvadātāja iesniegtajā Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem. 
7.3. Pārvadātāja iesniegtajā Piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt Pārvadātāja Piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām.
7.4. Pasūtītājs nepiekrīt iesniegtajā Pārvadātāja Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;

7.4.2. tiek nomainīts apakšuzņēmējs, uz kura iespējām Iepirkumā Pārvadātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;

7.4.3. piedāvātais apakšuzņēmējs, kura sniedzamo pakalpojumu vērtība ir vismaz 10 000,00 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;

7.4.4. apakšuzņēmēja maiņas rezultātā tiktu izdarīti tādi grozījumi Pārvadātāja Piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. 

7.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Pārvadātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad Pārvadātāja lūgums par apakšuzņēmēja nomaiņu iesniegts Pasūtītājam.

7.6. Pasūtītājs pieņem lēmumu atļaut vai atteikt Pārvadātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no Pārvadātāja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
8.  Līguma grozījumi 

8.1. Puses, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. Ikviens Līguma grozījums tiek noformēts rakstveidā un abu Pušu parakstīts. Jebkuri grozījumi Līgumā kļūst par Līguma neatņemamu sastāvdaļu.

8.2. Pasūtītājam ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:

8.2.1. grozījumi ir nebūtiski;

8.2.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;

8.2.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.

8.3. Pasūtītājs Līguma izpildes laikā var pieļaut Līguma grozījumu veikšanu šādos gadījumos:

8.3.1. ja objektīvu apstākļu dēļ pakalpojuma izpildes laikā Pasūtītājs ir uzdevis veikt Pārvadātajam Līgumā vai Tehniskajā specifikācijā neparedzētu darbu izpildi;

8.3.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;

8.3.3. Līguma izpildes laikā atklājas, ka nepieciešami tādi darbu apjomi, kuri pirms tam nebija noteikti, un tie ir nepieciešami pilnvērtīgai Līguma izpildei.
8.4. Pusēm ir tiesības ne agrāk kā pēc 6 (sešiem) mēnešiem pēc Līguma noslēgšanas un ne biežāk kā 1 (vienu) reizi gadā pārskatīt Pakalpojuma 1 (viena) km cenu un nepieciešamības gadījumā to mainīt.

8.4.1. Ierosinot Pakalpojuma 1 (viena) km cenu paaugstinošas izmaiņas, pierādīšanas pienākums gulstas uz Pārvadātāju;

8.4.2. Ierosinot Pakalpojuma 1 (viena) km cenu samazinošas izmaiņas, pierādīšanas pienākums gulstas uz Pasūtītāju; 

8.4.3. cenas izmaiņām jābūt objektīvi pamatotām un pierādāmām, piemēram, ar Centrālās statistikas pārvaldes datiem, Centrālās statistikas pārvaldes izdotu izziņu vai citiem līdzvērtīgiem publiski pieejamiem datiem vai tirgus cenas izpētes datiem; 

8.4.4. cenas izmaiņas tiek piemērotas Pakalpojumiem, kas tiks veikti pēc izmaiņu veikšanas; 

8.4.5. Puses vienojas, ka 1 (viena) kilometra izmaksu svārstības Līguma darbības laikā nedrīkst pārsniegt 10 % no Pārvadātāja finanšu piedāvājumā norādītās cenas. 
8.5. Ja iestājas līguma 8.4. punktā minētais nosacījums, Pakalpojuma jaunā 1 km cena tiek aprēķināta pēc šādas formulas:

Kur:

Cjaunā - indeksētā (jaunā) pakalpojuma cena par 1 km (bez PVN).
Csākotnējā - Pārvadātāja piedāvātā un līgumā nostiprinātā sākotnējā cena par 1 km (bez PVN).
I - degvielas izmaksu īpatsvars 1 km cenā, kas ir nemainīgs un ir noteikts 0,35 apmērā (atbilst 35%).
(1 – I) - nemainīgā cenas daļa (alga, nodokļi, remonts), kas ir noteikta 0,65 apmērā (atbilst 65%).

Dbāze – dīzeļdegvielas cena pieteikumu iesniegšanas mēnesī (pēc CSP datiem).
Daktuālā - dīzeļdegvielas cena pārskatīšanas brīdī (pēc CSP datiem).
9.  Līguma izbeigšana
9.1. Līgums var tikt izbeigts pirms termiņa Līgumā noteiktajā kārtībā vai Pusēm savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma 64. pantā paredzētajos gadījumos un kārtībā, 42. panta septītās daļas 1. punktā paredzētajos gadījumos vai, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.2. Pasūtītājam ir arī tiesības vienpusēji izbeigt Līgumu 10 (desmit) dienas iepriekš par to rakstiski paziņojot Pārvadātājam:

9.2.1. ja Pārvadātājs Līgumā izpildes laikā neievēro Pasūtītāja un/vai Saņēmēja vai normatīvo aktu prasības vai nespēj izpildīt pakalpojumu, ar nosacījumu, ka Pārvadātājs 5 (piecu) dienu laikā no attiecīgā paziņojuma saņemšanas nav novērsis izdarīto pārkāpumu; 
9.2.2. Pārvadātājs līguma izpildē ietver vai izmanto Krievijas Federācijas vai Baltkrievijas Republikas izcelsmes preces un pakalpojumus;
9.2.3. tiek pasludināts Pārvadātāja maksātnespējas process vai tiek uzsākts Pārvadātāja likvidācijas process. 
9.3. Pasūtītājam ir tiesības vienpusēji izbeigt Līgumu pirms pakalpojuma izpildes termiņa beigām, ja Pasūtītājs pats ar savu transportu var nodrošināt pakalpojuma sniegšanu, par Līguma izbeigšanu brīdinot Pārvadātāju ne mazāk kā 2 (divas) nedēļas iepriekš.

9.4. Pārvadātājam ir tiesības vienpusēji izbeigt Līgumu 10 (desmit) dienas iepriekš par to rakstiski paziņojot Pasūtītājam, ja Pasūtītājs kavē Līgumā noteikta maksājuma termiņu vairāk kā 30 (trīsdesmit) dienas.
9.5. Rakstiski vienojoties, Puses ir tiesīgas izbeigt Līgumu kāda cita iemesla dēļ. Līguma izbeigšana neierobežo Pušu tiesības uz zaudējumu atlīdzību un līgumsodu.
10.  Nepārvaramas varas apstākļi
10.1. Puses nav atbildīgas par daļēju vai pilnīgu Līguma saistību neizpildi, ko izraisa nepārvaramas varas apstākļi, kuri nevarēja tikt paredzēti un iestājušies no Pusēm neatkarīgu iemeslu dēļ. Pie nepārvaramas varas apstākļiem pieskaitāmi ugunsgrēki, zemestrīces, kara darbība, plūdi, valsts varas un pārvaldes institūciju lēmumi, kuru rezultātā Līguma izpilde nav iespējama.

10.2. Pusei, kura nevar izpildīt savas Līgumā noteiktās saistības nepārvaramas varas apstākļu dēļ,  3 (trīs) dienu laikā rakstiski par to jāinformē otra Puse.
10.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.

10.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).
11.  Strīdu izskatīšanas kārtība
11.1. Visus strīdus un domstarpības, kas rodas Līguma izpildes gaitā, Puses cenšas risināt savstarpēju sarunu ceļā.

11.2. Saistībā ar Līgumu radušies strīdi, kurus Puses nav varējušas atrisināt savstarpēju sarunu ceļā, tiek izskatīti tiesā saskaņā ar Latvijas Republikā spēkā esošajiem normatīvajiem aktiem.

12. Līguma spēkā esamība 

Līgums stājas spēkā ar brīdi, kad Puses to ir parakstījušas un ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar Līgumu, to izbeidz vienpusēji.

13. Konfidencialitāte un personas datu aizsardzība

13.1.
Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.

13.2.
Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tām šī informācija ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildīšanā.

13.3.
Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.

13.4.
Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.

13.5.
Līguma 13.1.-13.4. punktos minētajiem noteikumiem nav laika ierobežojuma un uz tiem neattiecas Līguma darbības termiņš.

13.6.
Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.

13.7.
Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.  

13.8.
Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.

13.9.
Puses apņemas paziņot ne vēlāk kā 24h (divdesmit četru stundu) laikā otrai Pusei par visiem notikušajiem personas datu aizsardzības drošības incidentiem, kā arī rakstveidā informē otru Pusi par incidentu un/vai iespējamo incidentu un sniedz visu otras Puses pieprasīto informāciju.

13.10.
Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

14.
Pušu pārstāvji un par Līguma izpildi atbildīgās personas

14.1.
Pārvadātāja pārstāvis jautājumos, kas saistīti ar šo Līgumu un tā izpildi ir ________________ ____________________, tālr.: ___________, e-pasts: ________________. Pārvadātāja pienākums ir nodrošināt, ka šāds pārstāvis ir sasniedzams jebkurā brīdī (gan darba laikā, gan ārpus tā), izmantojot jebkuru no iepriekš norādītajiem saziņas līdzekļiem. Jebkādi dokumenti, informācija un paziņojumi, kas nodoti Pārvadātāja pārstāvim, uzskatāmi par pienācīgi nodotiem Pārvadātājam.

14.2.
Pasūtītāja pārstāvis ir __________, e-pasts: _________________, tel.nr. _____________. Pasūtītāja pārstāvis ir atbildīgs par  Līguma izpildes uzraudzīšanu un kontroli un ir pilnvarots pārstāvēt Pasūtītāju. Par Līguma izpildi atbildīgajai personai ir tiesības pieņemt lēmumus, dot rīkojumus, saskaņojumus šajā līgumā paredzētajos gadījumos.

14.3. Saņēmēja pārstāvis ir _____________, e-pasts: ______________, tel.nr. _____________. Saņēmēja pārstāvis ir pilnvarots pārstāvēt Saņēmēju. Par Līguma izpildi atbildīgajai personai ir tiesības pieņemt lēmumus, dot rīkojumus, saskaņojumus šajā līgumā paredzētajos gadījumos.

15. Citi noteikumi
15.1. Puses apliecina, ka tām ir saprotams Līguma saturs un nozīme, ka tie atzīst Līgumu par pareizu, abpusēji izdevīgu.

15.2. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.

15.3. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.

15.4. Kādam no šī Līguma noteikumiem zaudējot spēku normatīvo aktu izmaiņas gadījumā, Līgums nezaudē spēku tā pārējos punktos un šādā gadījumā pusēm ir pienākums piemērot Līgumu spēkā esošo normatīvo aktu prasībām.

15.5. Ja Līguma darbības laikā kādai no šī Līguma pusēm tiek mainīts juridiskais statuss vai personu paraksta tiesības, tā nekavējoties, ne vēlāk kā 5 (piecu) dienu laikā, rakstiski paziņo par to otrai pusei.

15.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.

15.7. Pārvadātājs nav tiesīgs pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez Pasūtītāja rakstiskas piekrišanas.

15.8. Pušu savstarpējie paziņojumi veicami rakstiski, primāri izmantojot elektroniskā pasta saziņu, juridiskā spēka nodrošināšanai Puses izmanto drošu elektronisko parakstu ar laika zīmogu un sūtījumus nosūta uz Līgumā vai Iepirkuma piedāvājumā norādīto elektroniskā pasta adresi. Elektroniski nosūtīts paziņojums ir uzskatāms par saņemtu otrajā darba dienā pēc tā nosūtīšanas. Visos gadījumos, kad Līgumā paredzēta dokumentu elektroniska parakstīšana, nepieciešamības gadījumā Puses var parakstīt dokumentu papīra formā. Ja saziņai tiek izmantoti pasta sūtījumi, tad tie nosūtāmi ierakstītā sūtījumā uz šajā Līgumā norādītajām Pušu adresēm, un ir uzskatāms, ka Puse ir saņēmusi paziņojumu 7. (septītajā) dienā pēc tā izsūtīšanas.

15.9. Līguma pielikumi, kā arī visas šī Līguma ietvaros rakstiski noformētās un abu pušu parakstītās izmaiņas un papildinājumi ir neatņemamas šī Līguma sastāvdaļas.

15.10.Iepirkuma dokumentācijas un Pārvadātāja iesniegtais Piedāvājums ir Līguma neatņemama sastāvdaļa.
15.11. Līgums parakstīts elektroniski ar drošu elektronisko parakstu, kas satur laika zīmogu. 
16. Pušu juridiskās adreses un rekvizīti

	Pasūtītājs:
Smiltenes novada pašvaldība

Reģ.Nr.90009067337

Juridiskā adrese: Dārza iela 3, Smiltene, 

Smiltenes novads, LV - 4729

e-pasts: pasts@smiltenesnovads.lv
www.smiltenesnovads.lv
________________________________

Saņēmējs:
Palsas pamatskola
Reģistrācijas numurs: 90000070492, Juridiskā adrese: “Speciālā internātskola”, Palsmane, Palsmanes pagasts, Smiltenes novads, LV-4724
e-pasts: _________________
_____________________________

